अरुण जेटली के निधन से राजनीतिक जगत में शोक की लहर है. 66 वर्षीय अरुण जेटली का पार्थिव शरीर उनके निवास स्थल पर अंतिम दर्शन के लिए रखा गया है. पूर्व केंद्रीय मंत्री की अंतिम झलक और श्रद्धांजलि के लिए देश के दिग्गज नेताओं का तांता लगा हुआ है. रक्षा मंत्री राजनाथ सिंह ने जेटली के अंतिम दर्शन के साथ उन्हें श्रद्धांजलि भी अर्पित की. राजनाथ सिंह, प्रधानमंत्री नरेंद्र मोदी के तरफ से भेजे गए पुष्पों के साथ पहुंचे थे. इसके अलावा दिल्ली के मुख्यमंत्री अरविंद केजरीवाल, मनीष सिसोदिया के साथ पहुंचे थे. तो वहीं उत्तर प्रदेश के मुख्यमंत्री योगी आदित्यनाथ और रविशंकर प्रसाद भी जेटली परिवार को ढांढस बंधाते नजर आए.
hin_Deva